wickkiey/tamil-wikipedia-markdown huggingface dataset:
# கோபால்ட்(II) அசிட்டேட்டு



**கோபால்ட்(II) அசிட்டேட்டு** *(Cobalt(II) acetate)* என்பது அசிட்டிக் அமிலத்தின் கோபால்ட்(II) உப்பாகும். பொதுவாக Co(C<sub>2</sub>H<sub>3</sub>O<sub>2</sub>)<sub>2</sub>(H<sub>2</sub>O)<sub>4</sub>. என்ற மூலக்கூற்று வாய்ப்பாடு கொண்ட நான்கு நீரேற்று வடிவத்தில் இது காணப்படுகிறது. தொழிற்சாலை வினையூக்கியாக கோபால்ட் அசிட்டேட்டு பயன்படுத்தப்படுகிறது.  

## தயாரிப்பு மற்றும் அமைப்பு

கோபால்ட் ஆக்சைடு அல்லது கோபால்ட் ஐதராக்சைடுடன் அசிட்டிக் அமிலத்தைச் சேர்த்து வினைப்படுத்தினால் கோபால்ட்(II) அசிட்டேட்டு உண்டாகிறது.  

: CoO + 2 HC<sub>2</sub>H<sub>3</sub>O<sub>2</sub> + 3 H<sub>2</sub>O → Co(C<sub>2</sub>H<sub>3</sub>O<sub>2</sub>)<sub>2</sub>(H<sub>2</sub>O)<sub>4</sub>  

நான்கு தண்ணீர் மூலக்கூறுகள் மற்றும் இரண்டு அசிட்டேட்டு ஈனிகளுடன் ஒருங்கிணைவு கொண்டுள்ள, கோபால்ட் மைய எண்முக அமைப்பை நான்குநீரேற்று வடிவ கோபால்ட்(II) அசிட்டேட்டு ஏற்றிருப்பதாக எக்சு கதிர் படிகவியல் தெரிவிக்கிறது.  

## பயன்கள்

பலவகையான எண்ணெய் உலர்த்திகள் தயாரிப்பதற்கான முன்னோடியாக கோபால்ட்(II) அசிட்டேட்டு பயன்படுகிறது. வண்ணப்பூச்சுகள் மற்றும் நெய்வணங்களை கடினப்படுத்தலுக்கு உதவும் வினையூக்கியாகவும் இது பயன்படுகிறது.  

## வினைகள்

சாலியென்H2 உடன் கோபால்ட் அசிட்டேட்டு வினைபுரிந்து, இடைநிலைத் தனிம ஈராக்சிசன் அணைவுச் சேர்மமான சால்கோமைன்|சால்கோமைனைத்]] தருகிறது.:  

:Co(OAc)<sub>2</sub> + salenH<sub>2</sub> &rarr; Co(salen) + 2 HOAc  

## பாதுகாப்பு

கோபால்ட் உப்புகள் யாவும் நச்சுத்தன்மை கொண்டவையாகும்.
# வழுதலம்பட்டு

**வழுதலம்பட்டு** கிராமம், தமிழ்நாட்டின், கடலூர் மாவட்டத்தில் உள்ள குறிஞ்சிப்பாடி வட்டாரத்தில் வழுதலம்பட்டு ஊராட்சியில் அமைந்துள்ளது. இக்கிராமத்தில் 1000-க்கும் மேற்பட்ட மக்கள் வசிக்கின்றனர். 200 க்கும் மேற்பட்ட வீடுகள் உள்ளன.  

இங்கு **காளியம்மன்** கோவில் உள்ளது. காளியம்மனை வழுதலம்பட்டு, நடுகுப்பம், விளான்குப்பம் கிராம மக்கள் வழிபட்டு வருகின்றனர். இந்த கோவிலில் மாதம் ஒரு முறை அமாவாசை அன்று வழிபாடு நடக்கும். வருடத்திற்கு ஒரு முறை பங்குனி மாதத்தில் மிகப் பெரிய திருவிழா நடக்கும். இதில் 2000 மக்களுக்கும் மேல் கலந்து கொள்வார்கள்.  

இங்கு படித்தவர்கள் விழுக்காடு 40% மட்டும் தான். இங்குள்ள மக்களின் தொழில் வேளாண்மை மற்றும் கூலி வேலை மட்டுமே.
# புல்-ஐ அலம்



**புல்-ஐ அலம்** (Pul-i-Alam,பாரசீக மொழி/பஷ்தூ மொழி: پل علم) என்பது ஆப்கானித்தானில் அமைந்துள்ள ஒரு நகரமாகும். இது லோகார் மாகாணத்தின் தலைநகரமும் ஆகும்.  
2015 இன் மதிப்பீட்டின்படி இந்நகரத்தின் மக்கள் தொகை 22,914 ஆகும். இது 4 மாவட்டங்களையும் மொத்த பரப்பளவாக 3,752 ஏக்கர் நிலத்தையும் கொண்டுள்ளது. இந்நகரத்தின் மொத்த குடியிருப்புக்கள் எண்ணிக்கை 2,546 ஆகும்.
# ஏர் திரீம்



** ஏர் திரீம்** *(Air Dream)* என்பது கம்போடிய நாட்டிற்கு உரிய ஒரு குறுகிய விமான நிறுவனமாகும். 2007 ஆம் ஆண்டில் இந்நிறுவனம் கம்போடியாவின் சியெம் ரீப் மற்றும் வியட்நாமின் ஆனோய் நகரங்களுக்கு இடையில் விமானங்களை இயக்கியது. நிதிப் பிரச்சனையில் சிக்கியிருந்த காரணத்தால், ராயல் கெமர் விமான நிறுவனத்திடமிருந்து, ஆனோய், நொய் பாய் சர்வதேச விமானநிலையத்திற்குப் பறந்து கொண்டிருந்த இவ்வொற்றை விமானம் ஏர் திரீம் நிறுவனத்திற்குக் கைமாறியது. 2007 ஆம் ஆண்டின் பிற்பகுதியில் பராமரிப்பு காரணங்களுக்காகவும் அதைத் தொடர்ந்து விமான சேவை தடை செய்யப்பட்டதாலும் இவ்விமான நிறுவனம் மூடப்பட்டது.  

## விமானத் தொகுதி

ஏர் திரீம் இயக்கிய பழைய போயிங் 727-200 தாரை விமானம், முதலில் 1988 ஆம் ஆண்டு அமெரிக்க விமான நிறுவனத்திற்காக வழங்கப்பட்டதாகும்.
# லீபெத்சுக் மாகாணம்


**லீபெத்சுக் மாகாணம்** (*Lipetsk Oblast*, , **லீபெத்ஸ்கயா ஓபிலாஸ்த்**) என்பது உருசியாவின் நடுவண் அலகும், ஒரு உருசிய மாகாணமும் ஆகும். இதன் நிர்வாக மையம் லீபெத்சுக் நகரம். 2010 மக்கள் கணக்கெடுப்பின்படி, இதன் மக்கள் தொகை 1.173.513 ஆக இருந்தது.  

## புவியியல்
லீபெத்ஸ்க் ஒப்லாஸ்துவின் எல்லைகளாக வடகிழக்கில் ரயாசன் ஒப்லாஸ்து, கிழக்கில் தாம்போவ் ஒப்லாஸ்து, தெற்கில் வரனியோஷ் ஒப்லாஸ்து தென்மேற்கில் கூர்ஸ்க் ஒப்லாஸ்து மேற்கில் ஓரயல் ஒப்லாஸ்து வடமேற்கில் தூலா வட்டாரம் ஆகியவை அமைந்துள்ளன.  

## பொருளாதாரம்
இந்த மாகாணத்தில் இரும்பு, இயந்திரப் பொறியியல் போன்ற மிகவும் முக்கியமான தொழிற்துறைகளின் கிளைகள் உள்ளன. பல தொழில் நகரங்களின் நிர்வாக மையமாக லீபெத்ஸ் நகரம் விளங்குகிறது, பிராந்தியத்தில் உள்ள எலிட்ஸ் நகரம் எரிபொருள் மற்றும் ஆற்றல் வணிக மையமாக உள்ளது. எரிவாயு குழாய், மின்னாற்றல் பாதை ஆகியவற்றின் வலைப்பின்னலின் முதன்மையான மையமாக விளங்குகிறது.  

## வேளாண்மை
பிராந்தியத்தில் வேளாண்மையில் பயிர் சாகுபடி மற்றும் தோட்டக்கலை பயிர்கள் போன்றவை அடிப்படையாக உள்ளன. மேலும் கால்நடைகளான மாடுகள், பன்றிகள் , ஆடுகள் , செம்ரிகள், கோழிகள் வளர்ப்பு மற்றும் பதப்படுத்தும் தொழில் மிகவும் சிறந்த முறையில் உள்ளன.  

## மக்கள் வகைப்பாடு
பிராந்தியத்தின் மக்கள் தொகை: 1,173,513 ( 2010 கணக்கெடுப்பு ); 1,213,499 ( 2002 மக்கள் தொகை கணக்கெடுப்பு ); 1,230,220 ( 1989 மக்கள் தொகை கணக்கெடுப்பு .)  

**இனக் குழுக்கள்** (2010)'''  

2003 - 1,24 | 2004 - 1,28 | 2005 - 1,27 | 2006 - 1,28 | 2007 - 1,36 | 2008 - 1,43 | 2009 - 1,44 | 2010 - 1,47 | 2011 - 1,47 | 2012 - 1.63 | 2013 - 1.60 | 2014 - 1.66 (இ)  

## சமயம்
2012 இன் உத்தியோகபூர்வ கணக்கெடுப்பு படி லீபெத்ஸ்க் ஒப்லாஸ்து மக்கள் தொகையில் 71.3% உருசிய மரபுவழித் திருச்சபை கிருத்தவர்கள், 3% திருச்சபை இணைப்பில்லாத பொதுவான கிருத்துவர் , 1% முஸ்லிம்கள் , மற்றும் 1% ஸ்லாவிக் நாட்டுப்பற மதம் (ஸ்லாவிக் நியோபகனியம்) . மக்கள் தொகையில் 15% ஆன்மீக மத நாட்டம் அற்றவர்கள். 6% நாத்திகர் , மற்றும் 2.7% மற்ற மதங்களைசேர்ந்தவர்களாகவோ அல்லது கேள்விக்கு பதில் அளிக்காதவர்களாகவோ உள்ளனர்.
# அரசினர் கலைக் கல்லூரி, சிவகாசி



**அரசினர் கலைக்கல்லூரி, சிவகாசி** இந்தியாவின் தமிழ்நாட்டில் விருதுநகர் மாவட்டம் சிவகாசியில் செயற்பட்டுவரும் இருபாலருக்கான தமிழக அரசின் கலைக் கல்லூரியாகும். 2013ஆம் ஆண்டில் அப்போதைய தமிழக முதல்வர் ஜெயலலிதாவால் தொடங்கப்பட்ட ஆறு கலைக்கல்லூரிகளில் இதுவும் ஒன்றாகும். அரசினர் கலைக் கல்லூரி, உத்திரமேரூர், அரசினர் கலைக் கல்லூரி, திருவாடானை, அரசினர் கலைக் கல்லூரி, கடலாடி, அரசினர் கலைக் கல்லூரி, கோவில்பட்டி, அரசினர் கலைக் கல்லூரி, கறம்பக்குடி ஆகியவை இதர ஐந்து கல்லூரிகளாகும்.  

## அமைவிடம்
## இக்கல்லூரி சிவகாசியில் இருந்து 2 கீ.மீ தொலைவில் ரிசைர்வ் லைன் எனும் பகுதியில் E S I Hospital பின்புறம் அமைந்துள்ளது.
## இதனையும் காண்க
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- விருதுநகர் மாவட்டத்திலுள்ள கல்வி நிலையங்கள்
# 1667



**1667** (MDCLXVII) கிரெகொரியின் நாட்காட்டியில் ஒரு சனிக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் செவ்வாய்க்கிழமையில் ஆரம்பமான சாதாரண ஆண்டு ஆகும்.  

## நிகழ்வுகள்
- சனவரி 20 - அந்துரூசோ உடன்பாட்டின் படி போலந்து உக்ரைனின் கிழக்குப் பகுதியையும், கீவ், சிமொலென்ஸ்க் நகரங்களையும் உருசியாவுக்குக் கொடுத்தது.
- ஏப்ரல் 6 - துப்ரோவினிக்கில் (இன்றைய குரோவாசிய நகரம்) இடம்பெற்ற நிலநடுக்கத்தில் 20% மக்கள் உயிரிழந்தனர்.
- சூன் 15 - முதலாவது மனிதக் குருதி மாற்றீட்டை மரு. சான் பாப்டிஸ்ட் டெனிஸ் நடத்தினார். ஆடு ஒன்றின் குருதியை அவர் 15-வயதுச் சிறுவனுக்குச் செலுத்தினார். சிகிச்சை வெற்றிகரமாக முடிந்தாலும், சிகிச்சையின் போது சிறுவன் உயிரிழந்தான். மருத்துவருக்கு எதிராக கொலைக்குற்றச்சாட்டு பதிவானது.
- சூன் 20 - ஒன்பதாம் கிளமெண்ட் 238வது திருத்தந்தையாகப் பதவியேற்றார்.
- நவம்பர் 25 - காக்கேசியாவில் இடம்பெற்ற நிலநடுக்கத்தில் 80,000 பேர் உயிரிழந்தனர்.

## பிறப்புகள்
- நவம்பர் 30 - ஜோனதன் ஸ்விப்ட், ஐரிய எழுத்தாளர் (இ. 1745)

## இறப்புகள்
# அரசினர் கலைக் கல்லூரி, சிதம்பரம்



**அரசினர் கலைக்கல்லூரி, சிதம்பரம்** இந்தியாவின் தமிழ்நாட்டில் கடலூர் மாவட்டம் சிதம்பரத்தில் சி. முட்லூரில் செயற்பட்டுவரும் இருபாலருக்கான தமிழக அரசின் கலைக் கல்லூரியாகும். இது 1982ஆம் ஆண்டில் தொடங்கப்பட்டது.  

## அமைவிடம்
இக்கல்லூரி தொடங்கப்பட்டபோது, தற்காலிகமாக, சிதம்பரம் மருத்துவமனை கட்டடத்தில் இயங்கிய இக்கல்லூரி 1987ஆம் ஆண்டில் சிதம்பரத்தில் இருந்து 8 கிலோமீட்டர் தொலைவில் சி. முட்லூர் கிராமத்தில் சொந்த கட்டடத்திற்கு மாற்றப்பட்டு செயற்பட்டு வருகிறது.  

## இதனையும் காண்க
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- கடலூர் மாவட்டத்திலுள்ள கல்வி நிலையங்கள்
# அமன்கட் புலிகள் காப்பகம்

**அமர்கட் புலிகள் காப்பகம்**, இந்திய மாநிலமான உத்தராகண்டின் எல்லைக்கு அருகில், உத்தரப் பிரதேசத்தின் பிஜ்னோரில் இருந்து 75 கி.மீ தொலைவில் அமைந்துள்ளது. இது 196 சதுர கி.மீ பரப்பளவில் அமைந்துள்ளது. இங்கு 15 புலிகள், 25 யானைகள் ஆகியனவும், மான், சிறுத்தை உள்ளிட்ட விலங்குகளும் பாதுகாக்கப்படுகின்றன. இது ஜிம் கார்பெட் தேசியப் பூங்காவுக்கு அருகில் அமைந்துள்ளது. இந்த காப்பகத்துக்குள் பீலி அணையும் ஹரேவலி ஏரியும் உள்ளன. ஆண்டுதோறும் பறவைகள் வலசைக்கு வந்து செல்கின்றன.  
பறவை விரும்பிகளுக்காக ஏரியை சுற்றுலாத் தலமாக மேம்படுத்தவும், விருந்தினர் அறைகள் கட்டவும், சாலைகளை மேம்படுத்தவும், திட்டமிட்டுள்ளது மாநில அரசு. இந்த காப்பகம் பிஜ்னோர் வனத்துறையின் கட்டுப்பாட்டில் உள்ளது.
# யுரேனைல் துத்தநாக அசிட்டேட்டு



**யுரேனைல் துத்தநாக அசிட்டேட்டு** *(Uranyl zinc acetate)* என்பது ZnUO<sub>2</sub>(CH<sub>3</sub>COO)<sub>4</sub> என்ற மூலக்கூற்று வாய்ப்பாடு கொண்ட யுரேனியத்தின் சேர்மமாகும்.  

சோடியத்தின் அடர்த்தியை உறுதி செய்யும் சோதனைப் பொருளாக ஆய்வகங்களில் யுரேனைல் துத்தநாக அசிட்டேட்டு பயன்படுத்தப்படுகிறது. சோடியத்தை யுரேனைல் துத்தநாக அசிட்டேட்டுடன் வீழ்படிவாக்கும் அளவறி வீழ்படிவாக்கல் முறை மற்றும் சோடியத்தை யுரேனைல் துத்தநாக சோடியம் அசிட்டேட்டாக (UO<sub>2</sub>)<sub>3</sub>ZnNa(CH<sub>3</sub>CO<sub>2</sub>)<sub>9</sub>·6H<sub>2</sub>O. மாற்றி உறுதிப்படுத்தும் எடையறி பகுப்பாய்வு முறை ஆகியன இவ்விரண்டு முறைகளாகும். சீசியம் மற்றும் ருபீடியம் தனிமங்கள் இவ்வினையில் இருப்பது பிரச்சினையில்லை ஆனால் பொட்டாசியம் மற்றும் இலித்தியம் தனிமங்கள் இருந்தால் கண்டிப்பாக வினைச் செயல்முறைக்கு முன் அவை நீக்கப்பட வேண்டும்.  

சிறுநீரில் உள்ள சோடியத்தின் அளவை கண்டறிவதற்கு இம்முறை மிகமுக்கியமான முறையாகும். இந்த அளவின் மூலமாகவே நோய் நிர்ணயம் செய்யப்படுகிறது. வெளிர் மஞ்சள் NaZn(UO<sub>2</sub>)<sub>3</sub>(C<sub>2</sub>H<sub>3</sub>O<sub>2</sub>)<sub>9</sub> சேர்மமானது மிகச்சில கரையாத சோடியம் சேர்மங்களுள் ஒன்று என்பதால், சில சமயங்களில் யுரேனைல் துத்தநாக அசிட்டேட்டு சோடியம் சோதனைப்பொருள் என்றும் அழைக்கப்படுகிறது.  

## ஆய்வகப் பயன்கள்

இருமெத்தில் கார்பனேட்டை , தொலுவீன்-2,4-இருசமசயனேட்டாக மாற்றுவதற்கு வினையூக்கியாக யுரேனைல் துத்தநாக அசிட்டேட்டு பயன்படுகிறது..
# தோமசு யேற்சு றைட்டு

கர்ணல் **தோமசு யேற்சு றைட்டு** (*Thomas Yates Wright*, 1869–1964) ஒரு பிரித்தானியப் பயிர்ச் செய்கையாளராவார். இவர் ஒரு கிரிக்கெட்டு வீரரும் இலங்கையின் சட்டவரைஞருமாக இருந்தார். தேயிலைப் பயிர்ச் செய்கையாளராக இருந்த இவர் இலங்கைச் சட்டவாக்கக் கழகத்திலும் இலங்கைச் செனட் சபையிலும் உறுப்பினராக இருந்தார்..  

இங்கிலாந்தில் இலங்கசயரில் பிறந்த றைட் 1889 ஆம் ஆண்டு ஒரு பயிர்ச் செய்கையாளராக இலங்கைக்குச் சென்றார். இவர் கிரிக்கெட்டு, றக்பி காற்பந்து, ஹொக்கி, குழிப்பந்து எனப் பல்வேறு விளையாட்டுக்களிலும் சிறந்து விளங்கினார். கிரிக்கெட்டு விளையாட்டில் மாத்தளை, கண்டி ஆகிய விளையாட்டுக் கழகங்களைப் பிரதிநிதித்துவப்படுத்திய இவர் 1893 முதல் 1919 வரையான காலப் பகுதியில் மலைநாட்டுப் பதினொருவர் கழகத்தில் விளையாடினார். இவர் 1890களில் பல்வேறு போட்டிகளில் அகில இலங்கை அணியைப் பிரதிநிதித்துவம் செய்தார். இவரே இலங்கை தடகள விளையாட்டுச் சங்கத்தின் நிறுவனத் தலைவராவார்.  

1920 முதல் 1925 வரை இலங்கைச் சட்டவாக்கக் கழக உறுப்பினராக இருந்த இவர், 1947 இல் இலங்கைச் செனட் சபைக்கு நியமிக்கப்பட்டார். மகாக்கந்தை பெருந்தோட்டம் இவருக்குரித்தாயிருந்தது. 1939 ஆம் ஆண்டு அத்தோட்டத்தில் இவர் கட்டியதே கல் மாளிகை எனப்படுகிறது. இவர் 1951 ஆம் ஆண்டு எழுதி வெளியிட்ட நூல் *Ceylon in My Time, 1889-1949* (எனது காலத்தில் இலங்கை, 1889-1949) ஆகும்.
# கம்போடியாவின் நகரங்கள் பட்டியல்



கீழே கம்போடியாவின் முதல் பத்து அதிக மக்கள் தொகையைக் கொண்ட நகரங்கள் பட்டியலிடப்படுள்ளன.  
| 1. | புனோம் பென் | 1,325,681 |  |
| --- | --- | --- | --- |
| 2. | பட்டாம்பாங் | 196,000 |  |
| 3. | சியெம் ரீப் | 148,000 |  |
| 4. | சிகனுவோக்வில்லே | 94,500 |  |
| 5. | பிரே வெங் | 73,300 |  |
| 6. | காம்போங் சாம் | 58,900 |  |
| 7. | தா கமு | 48,400 |  |
| 8. | பேர்சட் | 46,000 |  |
| 9. | கம்போங் இசுபியு | 31,700 |  |
| 10. | தாக்கியோ | 28,300 | } |
# விசயநகரத்தில் சுற்றுலா

**விசயநகரம்** *(Vizianagaram)* என்பது இந்திய நாட்டின் ஆந்திரப் பிரதேச மாநிலத்தில் உள்ள ஒரு நகரம் ஆகும். வங்காள விரிகுடா கடற்கரை, வரலாற்றுச் சிறப்பு மிக்க கோட்டைகள், கோயில்கள் மற்றும் நகரில் உள்ள சிறப்புமிக்க இயற்கை அடையாளங்கள் போன்றவை இந்நகரம் மற்றும் இதைச்சார்ந்த பகுதிகளின் சிறப்புகளாகும். பாரம்பரிய சுற்றுலாவிற்கு இங்குள்ள வரலாற்றுச் சிறப்புமிக்க கோட்டைகள் துணைபுரிகின்றன. ஆந்திரப் பிரதேச சுற்றுலா வளர்ச்சிக் கழகம், இம்மாநிலத்தின் சுற்றுலா வளர்ச்சியையே கவனிக்கும் பொறுப்பை ஏற்றுள்ள துறையாக உள்ளது. சுற்றுலாத் தளங்களைப் பராமரிப்பது சுற்றுலாவை ஊக்குவித்து, சுற்றுலாத் துறையை வளர்ப்பது போன்றவை இம்மாநிலச் சுற்றுலாத் துறையின் பொறுப்புகளாகும்.  

## அரசுத் திட்டங்கள்

சுற்றுலாத் துறையை மேம்படுத்துவதற்காக ஆந்திரப் பிரதேச சுற்றுலா வளர்ச்சிக் கழகம் புகைப்படப் போட்டியை நடத்துகிறது. சுற்றுலாவை ஊக்குவிப்பதற்காக நடத்தப்படும் ஆந்திரப்பிரதேசத்தை தாயகமாகக் கொண்டவர்கள் மற்றும் ஆந்திராவிற்கு சுற்றுலாப் பயணிகளாக வருபவர்கள் என எவர் வேண்டுமானாலும் இப்போட்டியில் கலந்து கொள்ளலாம். மதம், கலாச்சாரம், வனவிலங்கு தொடர்பான காட்சிகள் அல்லது சுற்றுலா தொடர்பான ஆந்திரமாநிலத்தின் எழில்மிகு காட்சிகள் போன்றவற்றின் அசல் புகைப்படங்களை இப்போட்டியில் பங்கேற்பவர்கள் அனுப்ப வேண்டும். சுற்றுலாவை ஊக்கப்படுத்த இப்புகைப் படங்கள் ஆந்திரப் பிரதேச சுற்றுலா வளர்ச்சிக் கழகத்தின் இணைய தளத்தில் பயன்படுத்தப்படும். போட்டியாளர்கள் புகைப்படங்கள் சமர்ப்பிப்பதை ஊக்கப்படுத்த மாதந்தோறும் பரிசுகள் வழங்கப்படுகின்றன.  

## கோட்டைகள் மற்றும் நிலக்குறியீடுகள்

- பண்டைய நகரமான பொப்பிலியில் பொப்பிலிக் கோட்டை அமைந்துள்ளது. இக்கோட்டையில் வரலாற்றுச் சிறப்பு மிக்க பொப்பிலிப் போர் நடைபெற்றுள்ளது. இப்போரில் பொப்பிலி அரசரும் பிரெஞ்சு அரசாங்க நிதியுதவியுடன் விசயநகர சமீன்தாரும் போரிட்டனர். தியாகம், துணிவு, வீரம் போன்ற போரம்சங்களுடன் நிகந்த இக்கடுமையான போர் குறிப்பிடத்தகுந்த கலாச்சாரத் தாக்கத்தை உண்டாக்கியது. இப்போரில் ஈடுபட்ட வீரஞ்செறிந்த மக்களின் கதைகள் நாட்டுப்புறக் கலைகளின் பாடப்பொருளாக உருவாகிச் சிறந்தன. சரணடைவதவிட போராடி உயிர் நீப்பதே சிறந்தது என்று வீரத்துடன் கடுமையாக எதிர்த்துப் போராடி இன்னுயிர் ஈந்த பொப்பிலிய ராசாவுக்கு பெருமை சேர்க்கின்ற அமைதியான சாட்சியாக இப்பொப்பிலியக் கோட்டை அனைவரையும் ஈர்த்து நிற்கிறது.
- விசயநகரக் கோட்டை
- பொண்டூர்

## கோயில்கள்

விசயநகரத்தில் பல கோயில்கள் சிறப்புற அமைந்துள்ளன.  

- கோவிந்தாபுரம் கோயில்
- யாமி விருக்சம்
- குமிலி கோயில்
- புண்யகிரி கோயில்
- பிடித்தள்ளி அம்மாவாரி கோயில்
- இராமதீர்த்தம் : பண்டைய இராமச்சந்திர சுவாமியின் கோயில் இருப்பதால் இராமதீர்த்தம் புகழ்பெற்று விளங்குகிறது. இராமச்சந்திர சுவாமியின் சிற்பங்கள் மற்றும் சிலைகளுடன் அவருடைய மனைவி சீதாவின் சிலையும், அவருடைய தம்பி இலக்குவனின் சிலையும் வெள்ளி முலாம் பூசப்பட்ட எழில் தோற்றங்களை இங்குக் காணமுடியும். இராமநவமி , வைகுண்ட ஏகாதசி போன்ற திருவிழாக் காலங்களில் ஏராளமான பக்தர்களை இக்கோயில் ஈர்க்கிறது.
- வேணுகோபால சுவாமி கோயில்
# எபிரேயம் (பக்கவழி)


**எபிரேயம்** என்பது பினவருவனவற்றைக் குறிக்கும்:  

**மொழிப் பாவனை**:  
- விவிலிய எபிரேயம்
- தற்கால எபிரேயம்
- எபிரேய அரிச்சுவடி
- எபிரேய உச்சரிப்பு; விவிலிய எபிரேயம்

**இனக் குழுக்கள்**:  
- எபிரேயர்
  - இசுரயேலர், யாக்கோபுவின் சந்ததியார்
  - யூதர்
- கானானிய மொழிகள் பேசும் மக்கள்

**இலக்கியம்**:  
- எபிரேயர் என்பது சுருக்கம். இதன் விரிவாக *எபிரேயருக்கு எழுதிய திருமுகம்*
# எபிரேயர்


**எபிரேயர்** (*Hebrews*; எபிரேயம்: עברים or עבריים, <small>திபோரியம்:</small> **', **'; <small>தற்கால எபிரேயம்</small> **', **'; <small>[ISO 259-3]</small> **', **') என்பது டனாக்கில் (எபிரேய விவிலியம்) 32 வசனங்களில் 34 தடவைகள் காணப்படும் சொல் ஆகும். இச் சொல் ஒர் இனப்பெயர் அல்ல, மாறாக ஒரு செமிட்டிய இசுரயேலர் என்பதனுடன் ஒத்த கருத்துள்ள சொல்லாக அதிகம் கையாளப்படுவதுடன், குறிப்பான முன்-முடியாட்சிக் காலத்தில் நாடோடிகளான இருந்தபோது பயன்படுத்தப்பட்டதாயினும், சில சந்தர்ப்பங்களில் இது பரந்த விதத்தில், போனீசிய மக்கள் அல்லது வெண்கலக்கால வீழ்ச்சி காலத்தில் அறியப்பட்ட சாசு குழுக்கள் போன்ற பிற புராதன மக்கள் குழுக்களைக் குறிக்கவும் பயன்படுத்தப்பட்டது.
# ஸ்ரீதர வெங்கடேச அய்யாவாள்

**ஸ்ரீதர வெங்கடேச தீட்சிதர்** (Sridhara Venkatesa Dikshitar ) (13-8-1635&ndash;1720), **அய்யாவாள்** என பிரபலமாக மக்களால் அழைக்கப்படுவார். இவர் தஞ்சாவூர் மராத்தியப் அரசிற்கு உட்பட்ட திருவிடைமருதூர் என்ற ஊருக்கு அருகில் உள்ள **திருவிசைநல்லூர்** என்ற கிராமத்தில் பிறந்தவர். சிறந்த இந்து சமய மெய்யிலாரும், கர்நாடக இசை வல்லுனரும் ஆவார். இவர் போதேந்திர சரசுவதி சுவாமிகள் மற்றும் சதாசிவ பிரமேந்திரர் சுவாமிகளின் சமகாலத்தில் வாழ்ந்தவர். சிறந்த சிவபக்தர்.  

## நிகழ்வுகள்
ஒரு சமயம் ஸ்ரீதர அய்யாவாள் ஒரு தாழ்த்தப்பட்டவருக்கு உணவு வழங்கியதைக் கண்டித்து, கங்கையில் நீராடினால் மட்டுமே, மீண்டும் சமூகத்தில் சேர்ப்போம் என இவரது உறவினர்கள் கூறியதால், வீட்டின் கிணற்றடிக்குச் சென்று கங்கையை குறித்து கங்காஷ்டகம் எனும் தோத்திரத்தை மனமுருகப் பாடினார். பாடிமுடித்தவுடன், கிணற்றிலிருந்து கங்கை நீர் பொங்கி வழிந்து, திருவிடைமருதூர் வீதி முழுவதும் வெள்ளமாய்ப் பாய்ந்தது. ஸ்ரீதர அய்யாவாளின் மேன்மை உணர்ந்த அந்தணர்கள் மன்னிப்பு கேட்டனர்.  
ஸ்ரீதர அய்யாவாள் வாழ்ந்த இல்லக் கிணற்றில் இன்றளவும் கார்த்திகை அமாவாசையன்று நீர் பொங்கி வருவதைக் காணலாம்.  

## படைப்புகள்
படைத்த பக்தி நூல்கள்  
1. ஆக்யா சஷ்டி
1. கிருஷ்ண துவாதச மஞ்சரி
1. தோத்திர பத்தாதி
1. கங்காஷ்டகம்
1. சிவபக்த இலக்கணம்
1. தயாசதகம்
1. சிவபக்தி
1. கல்பலதிகா

## இதனையும் காண்க
- சதாசிவ பிரமேந்திரர்
- போதேந்திர சரஸ்வதி
# 1668



**1668** (MDCLXVIII) கிரெகொரியின் நாட்காட்டியில் ஒரு ஞாயிற்றுக்கிழமையில் ஆரம்பமான நெட்டாண்டு ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் புதன்கிழமையில் ஆரம்பமான நெட்டாண்டு ஆகும்.  

## நிகழ்வுகள்
- சனவரி - இங்கிலாந்து, சுவீடன், டச்சுக் குடியரசு ஆகியவற்றிடையே முத்தரப்புக் கூட்டணி உருவானது.
- பிரித்தானிய கிழக்கிந்திய நிறுவனம் மும்பையைத் தனது கட்டுப்பாட்டுக்குள் கொண்டு வந்தது.
- எத்தியோப்பியாவில் இருந்து அனைத்துக் கத்தோலிக்கர்களையும் வெளியேற பேரரசர் முதலாம் யொகான்னசு உத்தரவிட்டார்.
- ஐசாக் நியூட்டன் முதலாவது தெறிப்புவகைத் தொலைநோக்கியை அமைத்தார்..

## பிறப்புகள்

## இறப்புகள்
# மேற்றிசைத் திருப்பம்


**மேற்திசை திருப்பம்** அல்லது **நேர்பக்கவாட்டுத் திருப்பம்**(Hyponastic response) என்பது இலைகளில் நடக்கும் ஒரு தாவர உடற்செயலியல் ஆகும். இச்செயலானது, ஒரு தாவரம் வளரும் போது, அதில் தோன்றும் இலைகளும், அதன் இலைக்காம்பும், முதலில் செங்குத்தாக, இரு கைகள் குவித்து *வணக்கம்* சொல்வது போல இருக்கும். இதன் கீழே, அடுத்த இலை அடுக்கு தோன்றும் போது, முதலில் தோன்றிய செங்குத்தான இலையடுக்கானது, பக்கவாட்டில் வளையும். இச்செயலானது செல்லினுள் நடைபெறும், உயிரணுப்பிரிதல் செயலாலும், தாவரவேதிப்பொருளாலும் நடைபெறுகிறது. குறிப்பாக, எத்திலீன் போன்ற தாவர வளரூக்கிகள், இதற்கு காரணிகளாக அமைந்துள்ளதாகக் கருதப்படுகிறது. பெரும்பாலான நிலத்தாவரங்களில், இச்செயல் நடைபெறுகிறது. நீர்த்தாவரங்களின் இலைக்காம்புகள் நீளமாகி, அவற்றின் இலைகளின் மேற்பரப்பில் சூரிய ஒளி அதிகம் படும்படி செய்கிறது. இச்செயலுக்கு இத்திருப்புவிசை அதிகத் தொடர்புடையதாக உள்ளது. மேலும், தாவரங்கள் தயாரிக்கும் எத்திலீன், காற்றில் இதனால் அதிகம் கலக்கிறது. இலைகள் மேற்பரப்பில் வராவிட்டாலும், சில நீர்த்தாவரங்களில், எத்திலீன் காற்றில் கலப்பது நடப்பதாக, ஆய்வுக்கூடச் சோதனைகள் தெரிவிக்கின்றன.  

## காட்சியகம்
# விக்கிப்பீடியா:இன்றைய சிறப்புப் படம்/2016

| சிறப்புப் படம் பகுதியானது தற்போது லுவா நிரல்வரி உதவியால் முதற்பக்கத்தில் தானாகவே இற்றைப்படுத்தப்படுகிறது (being updated). எனவே, மீடியாவிக்கியில் கொடாநிலையான (default) மாதங்களின் பெயர்களே அந்நிரலுக்கு அளபுருக்களாகத் (parameters) தரப்படும். எனவே தயவுசெய்து மாதங்களை இவ்வாறு பயன்படுத்தவும்.

**<big><big>சனவரி, பெப்ரவரி, மார்ச், ஏப்ரல், மே, சூன், சூலை, ஆகத்து, செப்டம்பர், அக்டோபர், நவம்பர், திசம்பர்</big></big>** | } |
| --- | --- |

<inputbox>  
type=create  
preload=வார்ப்புரு:சிறப்புப் படம் செய்முறை  
default=விக்கிப்பீடியா:இன்றைய சிறப்புப் படம்/[மாதம் தேதி, ஆண்டு]  
buttonlabel=உருவாக்குக  
width=75  
break=no  
bgcolor=#FFFFFF  
</inputbox>
# 1669



**1669** (MDCLXIX) கிரெகொரியின் நாட்காட்டியில் ஒரு செவ்வாய்க்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் வெள்ளிக்கிழமையில் ஆரம்பமான சாதாரண ஆண்டு ஆகும்.  

## நிகழ்வுகள்
- மார்ச் 11 – எட்னா எரிமலை வெடித்து, நிக்கொலோசி நகரம் அழிந்தது.
- மே 31 – சாமுவேல் பெப்பீசு நாட்குறிப்பு எழுதுவதை நிறுத்தினார்.
- சூன் 22 – பிரான்சின் பதினான்காம் லூயி மன்னனைப் படுகொலை செய்ய எத்தனிஹ்தாகக் குற்றம் சாட்டப்பட்ட ரோ டெ மார்சிலி பகிரங்கமாக சித்திரவதைக்குள்ளாக்கப்பட்டான்.
- முகலாயப் பேரரசன்l ஔரங்கசீப் காசி விசுவநாதர் கோயில் உட்படப் பல இந்துக் கோயில்களை அழித்தான்.
- வங்காளத்தில் இடம்பெற்ற பெரும் பஞ்சத்தினால் 3 மில்லியன் பேர் வரை உயிரிழந்தனர்.
- பாசுபரசு கண்டுபிடிக்கப்பட்டது.
- அந்தோனியோ ஸ்டிராடிவாரி தனது முதலாவது வயலினை வடிவமைத்தார்.

## பிறப்புகள்
- மே 11 - ஜேம்சு புரூசு, உருசிய அரசியலாளர் (இ. 1735)

## இறப்புகள்
- அக்டோபர் 4 – ரெம்பிரான்ட், டச்சு ஓவியர் (பி. 1606)
- டிசம்பர் 9 – ஒன்பதாம் கிளமெண்ட் (திருத்தந்தை) (பி. 1600)
# குரோங் தா கமு



**குரோங் தா கமு** (Krong Ta Khmau, , literally: "Black Grandfather") என்பது மத்திய ஆப்காநித்தானில் அமைந்துள்ள ஒரு நகரமாகும். இது கந்தல் மாகாணத்தின் தலைநகரமும் ஆகும். இது 6&nbsp; தன்னாட்சிப்பகுதிகளாகவும் (communes, *Sangkat*), 20&nbsp; கிராமங்களாகவும் (villages, *Phum*) பிரிக்கப்பட்டுள்ளது.
# நைட்ரைல் ஒடுக்கம்

**நைட்ரைல் ஒடுக்கம்** *(Nitrile reduction)* என்பது ஒரு நைட்ரைல் சேர்மம் பொருத்தமான வேதி வினையூக்கியின் உதவியால் ஒர் அமீன் அல்லது ஓர் ஆல்டிகைடாக ஆக்சிசன் ஒடுக்கம் அடைகின்ற வினையைக் குறிக்கிறது.  

## ஐதரசனேற்றம்

ஐதரசனேற்றமே நைட்ரைல் ஒடுக்க வினையின் பெரிய அளவிலான பயன்பாடு ஆகும். நல்லியல் நிலை நிபந்தனைகளுக்கு உட்பட்ட நிலையில் இவ்வினை முதனிலை அமீன்களைத் தருகிறது.  

:  

நிபந்தனைகளுக்கு ஏற்றவாறு இடைநிலையாகத் தோன்றும் இமீன் சேர்மமானது அமீன் பொருட்களால் தாக்கப்பட்டு இரண்டாம்நிலை மற்றும் மூன்றாம்நிலை அமீன்களைத் தருகிறது. இவ்வினைகள் இடைப்பட்ட நிலை வேதிப்பொருட்களான ஈனாமின்கள் வழியாக நிகழ்கின்றன. நைலான் தயாரிப்பதற்கு முன்னோடிச் சேர்மமான கொழுப்பு அமீன்கள் இத்தொழில்நுட்பத்தின் வாயிலாக உருவாக்கப்படுகின்றன. இம்முறையே வர்த்தகரீதியான பயன்பாட்டு முறையாகும்.  

## அமீன்களுக்கான வினையூக்கி அல்லாத வழிமுறைகள்

சோடியம், இலித்தியம் அலுமினியம் ஐதரைடு, ரானே நிக்கல்/ஐதரசன் அல்லது இருபோரேன் முதலான வினைச் செயலிகளை உபயோகித்து நைட்ரலை அமீன்களாக மாற்றலாம் or diborane . நைட்ரசன் ஐதரசன் பிணைப்பு உருவாக்கும் கரிம வேதியியல் வினைகள் பலவற்றில் இவ்வினையும் ஒன்றாகும்.  

## ஆல்டிகைடுகளுக்கான வினையூக்கி அல்லாத வழிமுறைகள்

நைட்ரைல்களை ஆல்டிகைடுகளாகவும் ஒடுக்க முடியும். வெள்ளீயம்(II) குளோரைடு, ஐதரோகுளோரிக் அமிலம் மற்றும் இமினியம் உப்பை நீராற்பகுத்தல் மூலம் ஆல்டிகைடு தயாரிக்கும் சிடிபென் ஆல்டிகைடு தொகுப்புமுறை ஒரு வழிமுறையாகும். ஐதரசனுடன் சேர்த்து இமைனை கள நீராற்பகுப்பு செய்வதன் மூலமாகவும் நைட்ரைலில் இருந்து ஆல்டிகைடு தயாரிக்க முடியும். ரானே நிக்கல், lithium aluminium hydride and sodium borohydride.  
இலித்தியம் அலுமினியம் ஐதரைடு மற்றும் சோடியம் போரோ ஐதரைடு முதலியன இவ்வினைக்கான வினைச் செயலிகள் ஆகும்.  

## மின்வேதியியல் முறைகள்

நைட்ரைல்களை மின்வேதியியல் முறையிலும் ஆக்சிசன் ஒடுக்கம் செய்ய இயலும்.
# போதேந்திர சரஸ்வதி



**போதேந்திர சரஸ்வதி** (Bodhendra Saraswathi, 1610-1692) தமிழ்நாடு மாநிலத்தின், காஞ்சிபுரம் நகரத்தில் உள்ள காஞ்சி சங்கர மடத்தின் 59வது பீடாதிபதியாவர். 17வது நூற்றாண்டில் வாழ்ந்தவர். தஞ்சாவூருக்கு அருகில் உள்ள கோவிந்தபுரத்தில் விதேகமுக்தி அடைந்தவர்.  
சதாசிவ பிரமேந்திரர் மற்றும் ஸ்ரீதர வெங்கடேச அய்யாவாள் ஆகியோர்களின் சமகாலத்தவர்.  

## இளமை வாழ்க்கை
போதேந்திர சரசுவதி, கேசவபாண்டுரங்க யோகி - சுகுணா இணையருக்கு 1610இல் காஞ்சிபுரத்தில் புருசோத்தமன் எனும் இயற்பெயருடன் பிறந்தவர். காஞ்சி சங்கர மடத்தின் 59வது மடாதிபதியான விஸ்வகேந்திர சரசுவதி சுவாமிகள், மெய்யறிவு நிரம்பிய புருசோத்தமனின் திறமையைப் பாராட்டி, சங்கரமடத்தின் இளைய மடாதிபதியாக, போதேந்திர சரசுவதி என்ற புதிய பெயர் சூட்டி நியமித்தார். ஆத்மபோதர் எனும் குருவால் பயிற்றுவிக்கப்பட்ட போதேந்திர சரசுவதி சுவாமிகள், இளம் வயதிலே சுருதி மற்றும் ஸ்மிருதி ஆகிய இந்து சமய வேத சாத்திரங்களில் தேர்ச்சி பெற்றார். நாள்தோறும் ஒரு இலட்சம் இராம நாமத்தை ஜெபித்துக் கொண்டிருப்பர்.  

## கோவிந்தபுரம்
போதேந்திர சரசுவதி சுவாமிகள், தனது முதுமைக் காலத்தில் காவேரி ஆற்றங்கரையில் அமைந்த தஞ்சாவூர் பகுதியின் கோவிந்தபுரம் எனும் கிராமத்தில் வாழ்ந்தார். இக்கிராமத்திலேயே சமாதி அடைய முடிவெடுத்தார். 1692ஆம் ஆண்டு புராட்டாசி மாதம் போதேந்திர சரசுவதி சுவாமிகள் யோக நிலையில் அமர்ந்து சீவசமாதியில் இருந்தார். 1962ஆம் ஆண்டில் முழு நிலவு நாளான்று விதேக முக்தி அடைந்தார். போதேந்திர சரசுவதி சுவாமிகளின் சமாதியை காஞ்சி சங்கர மடத்தினர் பராமரிக்கின்றனர்.  

## இதனையும் காண்க
- சதாசிவ பிரமேந்திரர்
- ஸ்ரீதர வெங்கடேச அய்யாவாள்
# புரோடாக்டினியம்(V) குளோரைடு


**புரோடாக்டினியம்(V) குளோரைடு** (Protactinium(V) chloride) என்பது PaCl<sub>5</sub>.என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். புரோடாக்டினியம் மற்றும் குளோரின் தனிமங்கள் சேர்ந்து மஞ்சள் நிறத்தில் ஒற்றைச் சரிவுப் படிகங்களாக இது உருவாகிறது. விளிம்புகளைப் பகிர்ந்து கொள்கின்ற ஈரைங்கூம்பு புரோடாக்டினியம் அணுக்களின் ஏழு ஒருங்கிணைப்பு சங்கிலிகளால் இச்சேர்மத்தின் படிக அமைப்பு ஆக்கப்பட்டுள்ளது
# நிலக்கடலை



**நிலக்கடலை** (*peanut*) (வட்டார வழக்குகளில், **வேர்க்கடலை**, **கச்சான்**, **மலாட்டை** மற்றும் **கலக்கா** ஆகிய பெயராலும் அழைக்கப்படுகிறது) என்பது பலரால் விரும்பி உண்ணப்படும் கொட்டைகளைத் தரும் பருப்பு வகை தாவரம் ஆகும். இதை சுருக்கமாக **கடலை** என்று அழைக்கப்படுகிறது. இது நடு தென் அமெரிக்காவுக்கு பூர்வீகமானது. சீனா, இந்தியா, நைஜீரியா ஆகிய நாடுகள் இதை அதிகம் உற்பத்தி செய்கின்றன.  

இதன் தரப்படுதப் பட்ட பெயர்களாக வேர்க்கடலை, நிலக்கடலை ,மணிலாக்கடலை, கடலைக்காய் (கலக்கா), மணிலாக்கொட்டை (மலாட்டை) எனப் பலவாறாக வழங்கப்படுகிறது. இதற்க்கு கச்சான் என்ற பெயர் இலங்கை,தமிழரிடம் பரவலாக காணப்படுகிறது.  

நிலக்கடலையை அவித்தோ அல்லது வறுத்தோ உண்ணப்படுகிறது. வெல்லப்பாகுடன் கலந்து கடலை மிட்டாயாக உண்ணப்படுகிறது. பொடித்து இனிப்புருண்டைகளாக தயாரிக்கப்படுகிறது. கடலை காந்தியடிகளுக்குப் பிடித்த உணவாகும்.  

## நோய்கள்
பூஞ்சணங்கள், நச்சுக் கிருமிகளால் ஏற்படும் நோய்கள் [(உ-ம்) இலைப்புள்ளி நோய்] நிலக்கடலையின் மகசூலைக் குறைக்கக்கூடிய பல்வேறு காரணிகளுள் முக்கியப் பங்கு வகிக்கின்றன.  

## பயன்கள்

நிலக்கடலையில் மாங்கனீசு சத்து அதிகமாக உள்ளது.நாம் உண்ணும் உணவில் உள்ள கால்சியம் சத்துகள் நமது உடலுக்கு கிடைக்கவும் இது பயன்படுகிறது.நிலக்கடலையில் உள்ள ரெஸ்வரெட்ரால் என்ற சத்து இதய வால்வுகளை பாதுக்காக்கிறது.நிலக்கடலையில் பாலிபீனால்ஸ் என்ற ஆண்டி ஆக்சிடண்ட் நோயிலிருந்து பாதுக்காப்பதோடு இளமையையும் பராமரிக்கவும் செய்கிறது.நிலக்கடலையில் உள்ள தாமிரம் மற்றும் துத்தநாக சத்தானது தீமை செயும் கொழுப்பை குறைத்து நன்மை செய்யும் கொழுப்பை அதிகரிக்கிறது.நிலக்கடலையில் உள்ள ஒமேகா -3 சத்தானாது உடலின் நோய் எதிர்ப்பு சக்தியை அதிகரிக்கிறது. சிததா மருத்துவ முறையில் இது பித்தத்தை அதிகரிக்கும் குணம் உள்ளது, எனவே அதை சமன் செய்வதறக்காக வெல்லத்துடன் சேர்த்து உண்ணவேண்டும். கடலைமிட்டாய் மிகச்சிறந்த உணவு.
# சதாசிவ பிரமேந்திரர்


**சதாசிவ பிரம்மேந்திரர்** (Sadasiva Brahmendra) தமிழ்நாட்டின் கும்பகோணத்தில் பதினெட்டாம் நூற்றாண்டில் வாழ்ந்த அத்வைத வேதாந்தியும், கருநாடக இசை அறிஞரும் ஆவார்.  
போதேந்திர சரஸ்வதி மற்றும் ஸ்ரீதர வெங்கடேச அய்யாவாள் ஆகியோர்களின் சமகாலத்தில் வாழ்ந்தவர்.  

## வாழ்க்கை
சோமசுந்தர அவதானி - பார்வதி இணையருக்கு சிவராமகிருஷ்ணன் எனும் இயற்பெயருடன் கும்பகோணத்தில் பிறந்தவர். போதேந்திர சரஸ்வதி மற்றும் ஸ்ரீதர வெங்கடேச அய்யாவாள் ஆகியவர்களுடன் ஒரே குருகுலத்தில் வேதம் பயின்றவர்.  

பின்னர் வீட்டை விட்டு வெளியேறி, பிரம்ம ஞானம் பெற சந்நியாசம் மேற்கொண்டு உலகைச் சுற்றிவரலானார்.  
பரமஹம்ச யோகானந்தரின் வாழ்க்கை வரலாறு நூல் மூலம், சதாசிவ பிரமேந்திரரின் யோக சக்திகள் அறிய முடிகிறது. அட்டாங்க யோக சித்திகளை அடைந்தவர்.  

## கோயில் பணியில்
புதுக்கோட்டை சமஸ்தான மன்னருக்கு தட்சிணாமூர்த்தி மந்திரத்தை, மண்ணில் எழுதிக் கொடுத்தது, இன்றும் புதுக்கோட்டை அரண்மனையில் உள்ள தட்சிணாமூர்த்தி கோயிலில் உள்ளது.  

தஞ்சாவூரில் உள்ள புன்னைநல்லூர் மாரியம்மன் கோயில் அமைக்க காரணமானவர். தேவதானப்பட்டியில் காமாட்சி அம்மன் கோயிலை நிறுவியவர். கரூரில் கல்யாண வெங்கடேச பெருமாள் கோயிலை நிர்மாணிப்பதில் பங்கு கொண்டவர். தஞ்சாவூர் பிரசன்ன வெங்கடேச கோயிலில் அனுமார் விக்கிரகத்தை நிர்மாணித்தவர்.  

திருநாகேஸ்வரம் நாகநாதசுவாமி கோயிலின் ராகு தலத்தில் கணபதி இயந்திர மந்திரத் தகட்டை எழுதிப் பதித்தவர்.  

## சமாதிகள்

சதாசிவ பிரமேந்திரரின் சமாதி மூன்று இடங்களில் உள்ளது.  
- நெரூர் சமாதி, கரூர்
- மானாமதுரை
- கராச்சி, பாகிஸ்தான்

## படைப்புகள்

=
# இலங்கைத் துடுப்பாட்ட அணியின் நியூசிலாந்து சுற்றுப்பயணம், 2015-2016


இலங்கைத் துடுப்பாட்ட அணி நியூசிலாந்தில் 2015 டிசம்பர் 10 முதல் 2016 சனவரி 10 வரை இரண்டு தேர்வுப் போட்டிகளிலும், ஐந்து ஒருநாள் போட்டிகளிலும், இரண்டு பன்னாட்டு இருபது20 போட்டிகளிலும், ஒரு பயிற்சிப் போட்டியிலும் விளையாடியது.  

நியூசிலாந்து தேர்வுத் தொடரில் 2-0 என்ற கணக்கிலும், ஒருநாள் தொடரில் 3–1 என்ற கண் அக்கிலும், இருபது20 போட்டிகளில் 2-0 என்ற கணக்கிலும் வெற்றிபெற்றது.  

## குழுக்கள்
| தேர்வுகள் | ஒருநாள் | இ20 |
| --- | --- | --- |
# நெரூர்

**நெரூர்** (Nerur), தமிழ்நாட்டின் கரூர் மாவட்டத்தில் , கரூர் வட்டத்தில் உள்ள கிராமம் ஆகும். கரூர் நகரத்திலிருந்து பத்து கிலோமீட்டர் தொலைவில் நெரூர் கிராமம் அமைந்துள்ளது.  

சதாசிவ பிரமேந்திரரின் சமாதி இங்குள்ள நெரூர் சதாசிவ பிரமேந்திரர் கோயிலில்  
அமைந்துள்ளதால், நெரூர் கிராமம் பிரபலமடைந்துள்ளது.
# விக்ரம்சீலா சேது



**விக்கிரமசீலா சேது** *(Vikramshila Setu)* என்பது இந்திய நாட்டின் பீகார் மாநிலத்தில் உள்ள பாகல்பூரில் கங்கை ஆற்றின் குறுக்கே செல்லும் பாலமாகும். கி.பி 783 முதல் 820 வரையிலான காலத்தைச் சார்ந்த அரசர் தர்மபாலர் நிறுவிய பண்டைய விக்கிரமசீலா புத்த விகாரத்தின் நினைவாக இப்பெயர் சூட்டப்பட்டுள்ளது.  

இந்தியாவில் நீர்மேல் அமைக்கப்பட்டுள்ள பாலங்களில் மூன்றாவது மிகநீளமான பாலம் விக்கிரமசீலா சேது பாலமாகும். இருவழிப் பாதையாக 4.7 கிலோமீட்டர் நீளமுள்ள இப்பாலம், தேசிய நெடுஞ்சாலை 80 மற்றும் தேசிய நெடுஞ்சாலை 31 இரண்டையும் இணைக்கிறது. இவ்விரு சாலைகளும் கங்கை நதிக்கு எதிரெதிர் திசைகளில் செல்கின்றன. கங்கை நதியின் தென்கரையில் உள்ள பாகல்பூரின் பராரி மலைத்தொடரில் தொடங்கும் இப்பாலம் கங்கை நதியின் வடகரையில் உள்ள நௌகாச்சியா வரை செல்கிறது. மேலும் இப்பாலம் பாகல்பூரை பூர்ணியா மற்றும் கத்தியார் நகரங்களுடன் இணைக்கிறது. பாகல்பூர் மற்றும் கங்கையின் குறுக்காக உள்ள மற்ற சில ஊர்களுக்கு இடையே உள்ள தொலைதூர சுற்றுச்சாலைப் பயண நேரம் இப்பாலத்தினால் வெகுவாக குறைகிறது. இருப்பினும் பெருகிவரும் போக்குவரத்து நெரிசலால் இப்பாலம் மிகுந்த நெரிசலால் திணறுகிறது. எனவே இதற்கு இணையாக மற்றொரு பாலம் கட்டப்படவேண்டிய அவசியம் எழுந்துள்ளது.  

## இதனையும் காண்க
- விக்கிரமசீலா
# ஊகான்


**ஊகான்** (*Wuhan*, ) என்பது சீனாவில் அமைந்துள்ள ஒரு நகரமாகும். இது சீன மக்கள் குடியரசுவில் உள்ள ஹுபேய் மாகாணத்தின் தலைநகரமும் ஆகும். ஊகான் மத்திய சீனாவில் அதிக மக்கள் தொகையைக் கொண்ட பிரதான நகரங்களில் ஒன்றாகும். யாங்சி ஆற்றுத் தடத்தின் மத்திமப்பகுதியில் யாங்சியும் ஹான் ஆறும் குறுக்கிடும் இடத்தில் ஜியான்கான் சமவெளியின் கிழக்கில் அமைந்துள்ளது. வுசாங், ஹனோகு, ஹான்யங் ஆகிய மூன்று நகரங்களின் ஒன்றிணைப்பால் உருவானதால் ஊகான் *சீனாவின் பொதுச்சாலை* எனக் குறிப்பிடப்படுகிறது. மற்ற முதன்மை நகரங்களுடன் இணைக்கும் பல தொடர்வண்டித் தடங்கள், சாலைகள், விரைவுச் சாலைகள் இந்நகரின் வழியாகச் செல்வதால் இது போக்குவரத்து மையமாகவும் விளங்குகின்றது. உள்நாட்டுப் போக்குவரத்தில் இந்த நகருக்கான முதன்மையான பங்கினைக் கொண்டு சில நேரங்களில் இது "சீனாவின் சிகாகோ" என வெளிநாட்டு ஊடகங்களால் அழைக்கப்படுகின்றது.  

மாவட்ட தகுதி பெற்றுள்ள ஊகான் போக்குவரத்தைத் தவிரவும் அரசியல், பொருளாதார,நிதிய,பண்பாட்டு,கல்வித் தளங்களில் மத்திய சீனாவின் முதன்மை மையமாக கருதப்படுகிறது. பின்னர் 1937இல் சீனாவின் போர்க்காலத் தலைநகரமாகவும் இருந்துள்ளது.  

ஊகான் உடற்பயிற்சிக் களரி 2011க்கான ஆசிய கூடைப்பந்தாட்டப் போட்டிகளை நடத்தியுள்ளது. 2019இல் நடைபெறவுள்ள கூடைப்பந்தாட்ட உலகக் கோப்பைப் போட்டிகளின் நிகழிடங்களில் இதுவும் ஒன்றாகும்.
# நியமம் (சட்டம்)

**நியமம்** (*Enactment*) என்ற வார்த்தை இயற்றப்பட்ட சட்டத்தை முழுமையாகவோ அல்லது அதன் பாகமான உறுப்புகளையோ குறிக்கும்; அல்லது இயற்றப்பட்ட சட்டங்களின் உறுப்பின் கீழ் உருவாக்கப்படும் சட்ட ஆவணங்களை குறிக்கும்.  

*வாக்ஃபீல்ட் லைக்ட் ரயில்வே கம்பெனி vs. வாக்ஃபீல்ட் கார்ப்பரேஷன்* -ல் நீதிபதி றிட்லீ கூறியது:
# அரசினர் கலைக் கல்லூரி, பரமக்குடி


**அரசினர் கலைக்கல்லூரி, பரமக்குடி** இந்தியாவின் தமிழ்நாட்டில் இராமநாதபுரம் மாவட்டத்தில் பரமக்குடியில் செயற்பட்டுவரும் இருபாலருக்கான தமிழக அரசின் கலைக் கல்லூரியாகும். இக்கல்லூரி 1995ஆம் ஆண்டில் தொடங்கப்பட்டது. தற்போது காரைக்குடி அழகப்பா பல்கலைக்கழகத்தின் உறுப்புக் கல்லூரியாக செயற்பட்டு வருகிறது. தேசிய மதிப்பீடு மற்றும் தரச்சான்று அவையின் (NAAC) "பி" தரத்துடன் செயற்பட்டு வருகிறது. முனைவர் சி. லீலாவதி தற்போது இக்கல்லூரியின் முதல்வராக உள்ளார்.  
## வழங்கும் படிப்புகள்
இக்கல்லூரியில் இருசுழற்சி முறையில் பின்வரும் படிப்புகள் வழங்கப்படுகின்றன.  
### முதுகலை படிப்புகள்

### இளநிலைப் படிப்புகள்

## இதனையும் காண்க
- இராமநாதபுரம் மாவட்டத்திலுள்ள கல்வி நிலையங்கள்
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
# திருவாடானை ஊராட்சி ஒன்றியம்



**திருவாடானை பஞ்சாயத்து ஒன்றியம்**, இந்தியாவின் தமிழ்நாட்டில் இராமநாதபுரம் மாவட்டத்தில் உள்ள 11 ஊராட்சி ஒன்றியங்களில் ஒன்றாகும்.  

இது திருவாடானை வட்டத்தில் அமைந்துள்ளது. இவ்வொன்றியத்தின் வட்டார வளர்ச்சி அலுவலகம் திருவாடானையில் இயங்குகிறது. திருவாடானை பஞ்சாயத்து ஒன்றியம் 47 கிராம ஊராட்சிகளைக் கொண்டது.  

## மக்கள் தொகை
திருவாடானை பஞ்சாயத்து ஒன்றியத்தில் மொத்த மக்கள் தொகை 1,08,219 ஆகும். அதில் ஆண்கள் 54,503 பேரும், பெண்கள் 53,716 பேரும் உள்ளனர். அதில் பட்டியல் பிரிவு மக்கள் தொகை 18,307ஆக உள்ளது. பட்டியல் பிரிவு ஆண்கள் 9,244 பேரும், பெண்கள் 9,063 பேரும் உள்ளனர். பழங்குடி மக்கள் 184 பேர் உள்ளனர். அதில் ஆண்கள் 86 பேரும், பெண்கள் 98 பேரும் அடங்குவர்.  
## ஊராட்சிகள்
<div>  
1. வெள்ளையாபுரம்
1. வட்டானம்
1. கல்லூர்
1. திருவாடானை
1. துத்தாகுடி
1. திருவெற்றியூர்
1. டி. நாகனி
1. சுந்தரபாண்டியன்பட்டினம்
1. சிறுமலைக்கோட்டை
1. சிறுகம்பையூர்
1. புல்லக்கடம்பன்
1. பெரியகீரமங்கலம்
1. பதனகுடி
1. பாண்டுகுடி
1. பனஞ்சாயல்
1. ஓரியூர்
1. ஒரிக்கோட்டை
1. நிலமழகியமங்களம்
1. நெய்வயல்
1. நம்புதாளை
1. நகரிகாத்தான்
1. முள்ளிமுனை
1. முகிழ்தகம்
1. மாவூர்
1. மங்கலக்குடி
1. குஞ்சங்குளம்
1. கூகுடி
1. கொடிப்பாங்கு
1. கோடனூர்
1. கட்டிவயல்
1. கட்டவிளாகம்
1. கருமொழி
1. காரங்காடு
1. கலியநகரி
1. அரும்பூர்
1. அரசத்தூர்
1. அஞ்சுக்கோட்டை
1. ஆண்டாவூரணி
1. அச்சங்குடி
1. ஆதியூர்
1. கடம்பூர்
1. குளத்தூர் பி/டி
1. தளிர்மருங்கூர் ஏ/பி
1. தேளூர்
1. பழங்குளம்
1. பாகனூர்
1. புதுப்பட்டினம்</div>

## இதனையும் காண்க
- தமிழக ஊராட்சி ஒன்றியங்களின் பட்டியல்
# இசை நாடகக்கொட்டகை


**இசை நாடகக்கொட்டகை** (*Musical theatre*) ஒரு வகையான நிகழ் கலை. பாடல்கள், வசனம், நடனம், நடிப்பு ஆகியவற்றை ஒரு சேரக் கலந்து வழங்குகின்றது. இசை நாடகங்கள், இசை, பாடல் வரிகள், வசனங்கள், நடன அசைவுகள் ஆகியவற்றை ஒருங்கிணைத்து நிகழ்த்தப்படும் கதையின் உணர்ச்சிகளை (நகைச்சுவை, காதல், சினம், மகிழ்ச்சி போன்றவை) வெளிக்கொணருகின்றன.  

உலகெங்கிலும் பல்வேறு பண்பாடுகளில் இசையுடன் கலந்த நாடக மரபுகள் காணக்கிடைக்கின்றன. மேற்கத்திய இசை நாடகங்களின் தற்போதைய வடிவம் பத்தொன்பதாம் நூற்றாண்டில் உருவானது. பிரித்தானியாவின் கில்பெர்ட்டும் சல்லிவானும் நிறுவனத்தார், அமெரிக்காவின் ஹங்கேரியும் ஹார்ட்டும் நிறுவனத்தார் போன்றோர் இக்கலை வடிவத்தின் முன்னோடிகள் எனலாம்.
# சென் ஜோன்ஸ், அன்டிகுவாவும் பர்புடாவும்



**செயின்ட் ஜான்ஸ்** (**St. John's**) என்பது கரிபியக் கடலில் உள்ள மேற்கிந்தியத் தீவுகளின் அன்டிகுவா பர்புடா நாட்டின் தலைநகரம் மற்றும் மிகப்பெரிய நகரம் ஆகும். 2011 ஆம் ஆண்டு மதிப்பீட்டின் அடிப்படையில் இந்நகரத்தின் மக்கள் தொகை 81,799 ஆகும். செயின்ட் ஜான்ஸ் அன்டிகுவா பர்புடா நாட்டின் வர்த்தக மையமாகவும் விளங்குகிறது. மற்றும் அன்டிகுவா தீவின் தலைமை துறைமுகமும் ஆகும்.
# தோர்சாவ்ன்



**தோர்ஷான்** (Tórshavn, ; டேனிய மொழி: *Thorshavn*) என்பது இசுக்கொட்லாந்து மற்றும் ஐசுலாந்துஇற்கு இடையில் அமைந்துள்ள பரோயே தீவுகள் இன் தலைநகரமும் மிகப்பெரிய நகரமும் ஆகும். 2008ன் மதிப்பீட்டின் அடிப்படையில், இதன் சிறுநகரத்தின் மக்கள் தொகை 13,000 ஆகும் மற்றும் நகர்ப்புறத்தின் மக்கள் தொகை 19,000 ஆகும்.
# Module:Taxobox/LocalStatus

p = {}  

local localstatus = { ['se'] = 'Ej hotad',  
['secure'] = 'Ej hotad',  
['ej hotad'] = 'Ej hotad',  
['dom'] = 'Husdjur',  
['domesticated'] = 'Husdjur',  
['dd'] = 'Kunskapsbrist',  
['data'] = 'Kunskapsbrist',  
['lc'] = 'தீவாய்ப்புக் கவலை குறைந்த இனம்',  
['nt'] = 'அச்சுறு நிலையை அண்மித்த இனம்',  
['vu'] = 'அழிவாய்ப்பு இனம்',  
['en'] = 'Starkt hotad',  
['cr'] = 'மிக அருகிய இனம்',  
['re'] = 'Nationellt utdöd',  
['fossil'] = 'தொல்லுயிர் எச்சம்',  
['pre'] = 'தொல் பழங்காலம்',  
['text'] = 'Se&nbsp;text'  
}  
local sverigekat = {  
['dom'] = 'Kategori:Husdjur',  
['domesticated'] = 'Kategori:Husdjur',  
['dd'] = 'Kategori:Arter med kunskapsbrist som bevarandestatus',  
['data'] = 'Kategori:Arter med kunskapsbrist som bevarandestatus',  
['lc'] = 'Kategori:Livskraftiga arter',  
['nt'] = 'Kategori:Nära hotade arter',  
['vu'] = 'Kategori:Sårbara arter',  
['en'] = 'Kategori:Hotade arter i svensk flora och fauna',  
['cr'] = 'Kategori:Hotade arter i svensk flora och fauna',  
['fossil'] = 'Kategori:Fossila arter',  
['pre'] = 'Kategori:Förhistoriska arter'  
}  

function p.localstatus  
local args = :getParent.args  
return p.localstatusFromLua(args)  
end  
function p.localstatusFromLua(args)  
local s = {}  
local t = {}  
if args.sverigestatus and args.sverigestatus ~= '' then  
if localstatus[string.lower(args.sverigestatus)] then  
local typ = mw.text.tag('br', {}).. mw.text.tag('span', {}, 'Status i Sverige: ' .. localstatus[string.lower(args.sverigestatus)])  
if args['sverigestatus_ref'] or args['sverigestatus ref'] then  
typ = typ .. (args['sverigestatus_ref'] or args['sverigestatus ref'])  
end  
table.insert(s, typ)  
if sverigekat[args.sverigestatus] then  
table.insert(t, sverigekat[string.lower(args.sverigestatus)])  
end  
end  
end  
for i, j in pairs(args) do  
if type(i) == 'string' then  
local a = mw.text.split( i, '%s' )  
if #a > 1 and a[1] == 'status' and a[#a] ~= 'ref' then  
if localstatus[string.lower(j)] then  
local typ = mw.text.tag('br', {}).. mw.text.tag('span', {}, 'Status i ' .. mw.text.trim(string.sub(i, 8)) .. ': ' .. localstatus[string.lower(j)])  
local i2 = i .. ' ref'  
typ = typ .. (args[i2] or '')  
table.insert(s, typ)  
if i == 'status Sverige' and sverigekat[string.lower(j)] then  
table.insert(t, sverigekat[string.lower(j)])  
end  
end  
end  
local b = mw.text.split( i, '_' )  
if #b > 1 and b[1] == 'status' and b[#b] ~= 'ref' then  
if localstatus[string.lower(j)] then  
local typ = mw.text.tag('br', {}).. mw.text.tag('span', {}, 'Status i ' .. mw.text.trim(string.sub(i, 8)) .. ': ' .. localstatus[string.lower(j)])  
local i2 = i .. '_ref'  
typ = typ .. (args[i2] or '')  
table.insert(s, typ)  
if i == 'status_Sverige' and sverigekat[string.lower(j)] then  
table.insert(t, sverigekat[string.lower(j)])  
end  
end  
end  
end  
end  
return (table.concat(s) or *) .. ( table.concat(t) or *)  
end  

return p
# அரசினர் மகளிர் கலைக் கல்லூரி, காரிமங்கலம்



**அரசினர் கலைக்கல்லூரி, காரிமங்கலம்** என்பது இந்தியாவின் தமிழ்நாட்டில் தருமபுரி மாவட்டம் காரிமங்கலத்தில் செயல்பட்டுவரும் தமிழக அரசின் கலை மற்றும் அறிவியல் கல்லூரியாகும். இக்கல்லூரி 2013 ஆண்டு தமிழக அரசால் துவக்கப்பட்டது. இக்கல்லூரி தற்காலிகமாக மேல்நிலைப்பள்ளியில் இயங்கிவருகிறது.  

## பாடப்பிரிவுகள்
- இளங்கலை தமிழ்,
- இளங்கலை ஆங்கிலம்,
- இளம் அறிவியல் கணினி அறிவியல்,
- இளம் அறிவியல் பொருளாதாரம்

## இதனையும் காண்க
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- தருமபுரி மாவட்டத்திலுள்ள கல்வி நிலையங்கள்
# குயிங்தவோ



**குயிங்தவோ** (Qingdao, ; also spelt **Tsingtao**) என்பது சீனாவின் கிழக்கு கரையில் உள்ள சாண்டோங் மாகாணத்தில் அமைந்துள்ள மிகப்பெரிய நகரமாகும். இது துணை மாகாண நிலையில் நிர்வகிக்கப்படுகிறது. குயிங்தவோ அதிகார வரம்பாக ஏழுக்கும் அதிகமான மாவட்டங்களைக் கொண்டுள்ளது. 2010ன் மதிப்பீட்டின் அடிப்படையில் இதன் மக்கள் தொகை 8.71 மில்லியன் ஆகும்.
# அரசினர் கலைக் கல்லூரி, குளித்தலை


**அரசினர் கலைக்கல்லூரி, குளித்தலை** இந்தியாவின் தமிழ்நாட்டில் கரூர் மாவட்டம் குளித்தலையில் செயற்பட்டுவரும் இருபாலக்கான தமிழக அரசின் கலைக் கல்லூரியாகும். இக்கல்லூரி 2007-ஆம் ஆண்டில் **டாக்டர் கலைஞர் அரசினர் கலைக்கல்லூரி** என்ற பெயரில் தொடங்கப்பட்டது. பின்னர், 2011-ஆம் ஆண்டில், தமிழகத்தில் ஆட்சி மாற்றம் ஏற்பட்ட பின்னர் தற்போதைய பெயருக்கு மாற்றப்பட்டது. தற்போது திருச்சிராப்பள்ளி பாரதிதாசன் பல்கலைக்கழகத்தின் உறுப்புக் கல்லூரியாக இயங்கி வருகிறது.  

## இதனையும் காண்க
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- கரூர் மாவட்டத்திலுள்ள கல்வி நிலையங்கள்
# லை-ஃபை



**லை-ஃபை** (*Li-Fi*, *Light fidelity*, **ஒளி மெய்நிலை**) என்பது மனிதனின் கண்ணுக்குப்புலப்படும் ஒளியின் வீச்சைப்பயன்படுத்தி கம்பி இல்லாமல் ஒய்-ஃபை போன்ற கைபேசி வலைப் பின்னல்களுக்கான ஒரு புதிய வணிகக்குறியீட்டு முறையாகும். இந்த முறையானது வைபை முறையைவிட 100 மடங்கு வேகமாக செயல்படும் திறன் கொண்டதாகும். அதேபோல் வைபையில் பயன்படுத்தப்படும் ரேடியோ அலைகளைவிட 10,000 மடங்கு பெரியதாக இருக்கும். இக்கண்டுபிடிப்பின் மூலம் 2022 ஆம் ஆண்டுக்குள் பல துறைகள் விரிவடைந்து 11,300 கோடி டாலர்கள் வரை பொருளாதார முன்னேற்றத்தில் பங்கெடுக்கும் என பேராசிரியர் ஹாரல்டு தெரிவித்துள்ளார். ﻿
# மாசுக்கோ மாகாணம்


**மாசுக்கோ மாகாணம்** (*Moscow Oblast*, , **மாஸ்கொவ்ஸ்கயா ஓபிலாஸ்த்**) என்பது உருசியாவின் நடுவண் அலகும், ஒரு உருசிய மாகாணமும் ஆகும். இதன் பரப்பளவு 45,900 கி.மீ. 2 (17,700 சதுர மைல்) இது மற்ற நடுவண் அமைப்புகளுடன் ஒப்பிடும்போது அளவில் சிறியது, ஆனால் அது நாட்டின் மிக அதிக மக்கள் அடர்த்தி கொண்ட பகுதிகளில் ஒன்றாகும். இதன் மக்கள் தொகை 7,231,068 (2015) ஆகும், உருசியக் கூட்டமைப்பின் இரண்டாவது மிக அதிக மக்கள் தொகை கொண்ட பகுதியாகும். இந்த மாகாணம் 1929 இல் நிறுவப்பட்டது.  

இதன் எல்லைகளாக வடமேற்கில் துவேர் மாகாணம், வடக்கில் யாரோசிலாவ் மாகாணம், வடகிழக்கு மற்றும் கிழக்கில் விளதீமிர் மாகாணம்ம், தென்கிழக்கில் ரியாசன் மாகாணம், தெற்கில் தூலா வட்டாரம், தென்மேற்கில் கலூகா மாகாணம், மேற்கில் சிமோலியென்சுக் மாகாணம் ஆகியன அமைந்துள்ளன. உலோகம், எண்ணெய் சுத்திகரிப்பு, இயந்திர பொறியியல், உணவு, எரிசக்தி, வேதிப்பொருட்கள் உற்பத்தி முதலிய தொழிற்சாலைகளைக் கொண்டுள்ள இந்த ஓப்லஸ்து பெருமளவில் தொழில்மயமாகியுள்ளது.  

## நிலவியல்

ஓப்லஸ்து பெருமளவில் சமவெளியாக உள்ளது. இதில் சுமார் 160 மீ (520 அடி) உயரம் கொண்ட சில மலைகள் உள்ளன.  
மாஸ்கோ ஓப்லஸ்து கிழக்கு ஐரோப்பாவின் மையப்பகுதியில் அமைந்துள்ளது.  

### காலநிலை
மாஸ்கோ ஓப்லஸ்து காலநிலையில் குறுகிய ஆனால் வெப்பமான கோடைக் காலமும், நீண்ட குளிர் காலமும் கொண்டது.  
சராசரி ஆண்டு வெப்பநிலை +3.5 °செல்சியஸ் (38.3 °பாரங்கீட்) முதல் +5.5 °செல்சியஸ் (41.9 °பாரங்கீட்) வரை இருக்கும்.  

குளிரான மாதங்கள் சனவரி மற்றும் பெப்ரவரி மாதங்களாகும். இம்மாதங்களின் சராசரி வெப்பநிலை மேற்கு பகுதிகளில் −9 °செல்சியஸ் (16 °பாரங்கீட்) கிழக்கில் −12 °செல்சியஸ் (10 °பாரங்கீட்). ஆர்க்டிக் காற்றுவீசும் காலத்தில், வெப்பநிலை - 20 °செல்சியஸ் (- 4 °பாரங்கீட்) வரை குறையும். இந்த குளிர்காலக்காற்று இருபது நாட்கள் வரை நீடிக்கும். சிலவேளைகளில் -45 °செல்சியஸ் (-49 °பாரங்கீட்) முதல் -54 °செல்சியஸ் (-65 °பாரங்கீட்) வரை வெப்பநிலை வீழ்ச்சியடைந்து காணப்படும்.  

பொதுவாக நவம்பரில் பனிமழை துவங்கும், சிலசமயம் செப்டம்பரிலோ அல்லது திசம்பரிலோ துவங்கும். ஏப்ரல் மாதத்தினிடையில் (சில சமயம் மார்ச் மாத பிற்பகுதியில்) பனிமழை மறையும். பனி ஆழம் 25-50 சென்டிமீட்டர் (9.8-19.7 அங்குலம்) மண் 65-75 சென்டி மீட்டர் (26-30) வரை உறையும். வெப்பமான மாதம் சூலை மாதமாகும் சராசரி கோடைக்கால வெப்பநிலை வடமேற்கில் +18.0 °செல்சியஸ் (64.4 °பாரங்கீட்) தென்கிழக்கில் +20.0 °செல்சியஸ் (68.0 °பாரங்கீட்) ஆகும்.  

அதிகபட்ச வெப்பநிலையான +40 °செல்சியஸ் (104 °பாரங்கீட்)ஆக கலோம்னா பகுதியில் 2010 இல் பதிவானது. சராசரி மழையளவு 450-650 மில்லி மீட்டர் (18-26 அங்குலம்), வடமேற்குப்பகுதிகளில் மிகுந்தும், தென்கிழக்குப்பகுதிகளில் குறைந்தும் மழை பொழியும்.
# தாத்ரா, தாத்ரா மற்றும் நகர் அவேலி



**தாத்ரா** *(Dadra)* என்பது இந்திய ஒன்றியப் பகுதியான தாத்ரா மற்றும் நகர் அவேலியில் உள்ள மிகச் சிறிய நகரமாகும். குஜராத்தில் உள்ள நகர் அவேலிக்கு வடக்காக சில கிலோமீட்டர்கள் தொலைவில் ஒரு சிற்றூராக தாத்ரா இருக்கிறது.  
தாத்ரா மற்றும் நகர் அவேலியின் தலைநகரமான சில்வாசாவிற்கு மேற்கே 6 கிலோமீட்டர் தொலைவில் தாத்ரா நகரம் அமைந்துள்ளது. தாத்ரா நகரம் மற்றும் இரண்டு கிராமங்கள் இணைந்து ஒரு பகுதியாக விளங்குகின்றன.  

## வரலாறு
1954 ஆம் ஆண்டு வரையிலும் தாத்ரா நகரம் போர்த்துக்கீசிய இந்தியாவின் ஒரு பகுதியாக இருந்தது. போர்த்துக்கீசியர் ஆட்சிக்காலத்தில் நகர் அவேலி நகராட்சியின் பிரிகீசியா எனப்படும் நிர்வாகப் பகுதியாக தாத்ரா செயல்பட்டது. அதேபோல நகர் அவேலியானது தமன் மாவட்டத்தின் ஒரு நகராட்சியாக செயல்பட்டது.
# இருபுரொபைலமீன்



**இருபுரொபைலமீன்** *(Dipropylamine)* என்பது C<sub>6</sub>H<sub>15</sub>N என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். எரியக்கூடிய இச்சேர்மம் அரிக்கும் தன்மையும் உயர் நச்சுத்தன்மையும் கொண்ட ஓர் அமீனாகும். புகையிலை இலைகளில் இயற்கையாகவும், செயற்கை முறையில் தொழிற்சாலைக் கழிவுகளிலும் இச்சேர்மம் தோன்றுகிறது. உட்கொள்ள நேர்ந்தால் உற்சாகத்தைத் தொடர்ந்து மன அழுத்தம், உட்புற இரத்தப் போக்கு, இயல்பற்றநிலை மற்றும் கடுமையான எரிச்சல் முதலிய பாதிப்புகளை இச்சேர்மம் தொடர்ச்சியாக ஏற்படுத்தும்.
# முக்குளோரோபுளோரோசிலேன்



**முக்குளோரோபுளோரோசிலேன்** *(Trichlorofluorosilane)* என்பது SiCl<sub>3</sub>F என்ற மூலக்கூற்று வாய்ப்பாடு கொண்ட ஒரு கனிம வேதியல் சேர்மம் ஆகும். இச்சேர்மம் சிலிக்கான் முக்குளோரைடு புளோரைடு என்றும் அழைக்கப்படுகிறது. குறைக்கடத்திகள் மற்றும் ஒளியிழைப் பொருட்களை பெருமளவு தயாரிக்க உதவும சிலிக்கானை உற்பத்தி செய்ய இச்சேர்மம் பயன்படுகிறது.
# மூர்மன்சுக் மாகாணம்


**மூர்மன்சுக் மாகாணம்** (*Murmansk Oblast*, , **மூர்மன்ஸ்கயா ஓபிலஸ்த்**) என்பது உருசியாவின் நடுவண் அலகும், ஒரு உருசிய மாகாணமும் ஆகும். இது உருசியாவின் வடமேற்கு பகுதியில் உள்ளது. இதன் நிர்வாக மையம் மூர்மசுக் நகரம் ஆகும். 2010 மக்கள் கணக்கெடுப்பின்படி, இதன் மக்கள் தொகை 795.409 ஆகும்.  

## புவியியல்
இந்த மாகாணம் புவியியல் ரீதியாக, முக்கியமான இடத்தில் அமைந்துள்ளது. கோலா குடாநாடு கிட்டத்தட்ட முழுமையாக வடக்கே ஆர்க்டிக் வட்டத்தில் அமைந்துள்ளது. நான்கு நாடுகளில் பரவியுள்ள சாப்மி பிராந்தியத்தின் பெரிய ஒரு பகுதியாகவும் உள்ளது. ஒப்ளாஸ்து எல்லைகளாக தெற்கில் உருசியாவில் கரேலிய குடியரசு, மேற்கில் பின்லாந்து , வடமேற்கில் நார்வே, வடக்கில் பேரன்ஸ் கடல், தெற்கு மற்றும் கிழக்கில் வெள்ளைக் கடல் மக்கள்தொகை மிகுந்த நகரம் ஒப்லாஸ்து நிர்வாக மையமான மர்மேந்ஸ்க் ஆகும் இந்த நகரத்தில் 336.137 மக்கள் வாழ்கின்றனர்.  

### 2012 இன் முக்கிய புள்ளிவிவரம்
- பிறப்பு விகிதம் 1000 11.7 (ரஷ்யா சராசரி 13.30 ஆகும்)
- இறப்பு விகிதம் 1000 11.2 [23]
- **மொத்த கருத்தரிப்பு விகிதம்**: [24]
2009 - 1.43 | 2010 - 1.49 | 2011 - 1.49 | 2012 - 1.57 | 2013 - 1.62 | 2014 - 1.65 (இ)  

### 2009 முக்கிய புள்ளிவிவரம்
2009 ஆம் ஆண்டு கணக்கெடுப்பின்படி, நகர்ப்புற பகுதிகளில் மக்கள் தொகை வளர்ச்சி (ஆண்டு ஒன்றுக்கு -0.16%) ஆக வீழ்ச்சியடைந்து வருகிறது. ஊரகப்பகுதிகளில் (ஆண்டு ஒன்றுக்கு +0.35% ) என்ற வகிதத்தில் வளர்ந்து வருகிறது.  

## சமயம்
2012 ஆண்டைய உத்தியோகபூர்வ கணக்கெடுப்பின் படி இந்த ஒப்லாஸ்து மக்கள் தொகையில் 41.7% பேர் உருசிய மரபுவழித் திருச்சபை கிருத்தவர்கள், 3% பேர் திருச்சபை இணைப்பில்லாத பொதுவான கிருத்துவர்கள் , 1% கிழக்கு மரபுவழி திருச்சபை கிருத்தவர்கள், 1% கத்தோலிக்க திருச்சபை, 1% முஸ்லிம்கள் , மற்றும் 0.4% ஸ்லாவிக் நாட்டுப்பற மதம் (ஸ்லாவிக் நியோபகனியம்) . மக்கள் தொகையில் 28% ஆன்மீக மத நாட்டம் அற்றவர்கள். 12% நாத்திகர், 12.5% மற்ற மதங்களைசேர்ந்தவர்களாகவோ அல்லது கேள்விக்கு பதில் அளிக்காதவர்களாகவோ உள்ளனர். பிராந்தியத்தில் முக்கிய தொழில் மூலப்பொருட்களை பிரித்தெடுத்தல் அதைச்சார்ந்த தொழில்கள் ஆகும். பிற பெரிய தொழில்கள் என்றால் உலோகத் தொழில் (36,6 %), மீன்பிடி மற்றும் உணவுத்துறை (13,7%), மின்சார-உற்பத்தி (22,9%). ஆகும். ஐஸ்பிரி துறைமுகம் இருசியாவின் கடல் போக்குவரத்தில் ஒரு முதன்மை பங்கு வகிக்கிறது, மேலும் இந்த ஒப்ளாஸ்து மொத்த உருசிய கடல் போக்குவரத்து வணிகத்தில் 41% பங்கு வகிக்கிறது. உருசியாவின் மீன்பிடி தொழிலில் மொத்த மீன் உற்பத்தியில் இப்பிராந்தியம் 16% அளிக்கிறது,
# நாசா தலைமை விஞ்ஞானி

**நாசா தலைமை விஞ்ஞானி** *(NASA Chief Scientist)* என்பவர் அமெரிக்காவின் தேசிய வானூர்தியியல் மற்றும் விண்வெளி நிர்வாகம் அல்லது நாசாவில் பணிபுரியும் மிக மூத்த அறிவியல் அறிஞர் ஆவார். அறிவியல் பிரச்சினைகளிலும், தேசிய மற்றும் சர்வதேச அறிவியல் சமூகத்தினருக்கு இடையில் இடைமுகமாகவும் நாசா நிர்வாகத்திற்கு முதன்மை ஆலோசகராக இவர் பணியாற்றுகிறார். நாசாவின் ஆராய்ச்சி திட்டங்கள் நன்கு நிறுவப்பட்ட அறிவியல் மற்றும் தொழில் நுட்ப ரீதியானவை என்றும், இவற்றின் பயன்பாடுகள் நாசாவின் இலக்குகளுக்கு பொருத்தமானவையாகவே உள்ளன என்பதையும் இவரே உறுதிசெய்கிறார்.  

## வரலாறு
நாசாவின் நிதிநிலை அறிக்கையில் தேவையான ஆலோசனைகள் வழங்குதல், மூலோபாய இலக்குகளை நிர்ணயித்தல், நாசாவின் நடப்புத்திட்டங்களின் உள்ளடக்கத்தை நெறிப்படுத்துதல் போன்ற செயல்பாடுகளுக்காகவே தலைமை விஞ்ஞானி என்ற நிலை நாசாவில் உருவாக்கப்பட்டது. மூலோபாய முயற்சிகள் மற்றும் கள மையங்களில் நாசாவின் பிரதிநிதியாக தலைமை விஞ்ஞானி நெருக்கமாகப் பணிபுரிவார். இவைமட்டுமின்றி ஆலோசனைக்குழு, வெளிப்புற சமுகத் தொடர்பு ஆகியவற்றிலும் இவர் முக்கியப் பங்கு வகிப்பார். முகமையின் அறிவியல் நோக்கங்கள் மற்றும் பிற கூட்டாட்சி நிறுவனங்களின் சாதனைகள், தொழிற்சாலை, கல்வி, ஏனைய அரசாங்க நிறுவனங்கள், சர்வதேச சமூகம் மற்றும் பொது மக்கள் ஆகியோருக்கு நாசாவின் பிரதிநிதியாக தலைமை விஞ்ஞானி பிரதிபலிப்பார்.  

செப்டம்பர் 2005 இல் தலைமை விஞ்ஞானி நிலை தேவையில்லை என்று முடிவு செய்யப்பட்டது. அனைத்து செயல்பாடுகளும் அறிவியல் திட்ட இயக்குனரகத்திற்கு மாற்றப்பட்டது.  

2011 ஆம் ஆண்டில் தலைமை விஞ்ஞானி நிலை மீண்டும் நிலை நிறுத்தப்பட்டது.  
- டாக்டர். நோயல் இன்னர்சு, 1987 முதல் 1989 வரை
- டாக்டர். பிரான்சு ஏ. கார்டோவா, 1993 முதல் 1996 வரை
- டாக்டர். காத்தி எல்.ஒல்சென், May 24, 1999 முதல் 2002 வரை
- டாக்டர். சான்னோன் இலூசிட், 2002 முதல் செப்டம்பர் 2003 வரை
- டாக்டர். சான் எம். கிரன்சுபெல்டு, செப்டம்பர் 2003 முதல் 2004 வரை
- டாக்டர். சேம்சு பி. கார்வின், அக்டோபர் 2004 முதல் செப்டம்பர் 2005 வரை
- டாக்டர். வாலீடு அப்தாலதி, சனவர் 2011 முதல் திசம்பர் 2012 வரை
- டாக்டர். எல்லென் சிடோபான், ஆகத்து 25 முதல், 2013
# அரசினர் கலைக் கல்லூரி, பேராவூரணி


**அரசினர் கலைக்கல்லூரி, பேராவூரணி** இந்தியாவின் தமிழ்நாட்டில் தஞ்சாவூர் மாவட்டம் பேராவூரணியில் செயற்பட்டுவரும் இருபாலருக்கான தமிழக அரசின் கலைக் கல்லூரியாகும். இக்கல்லூரி 2013 ஆம் ஆண்டு, பிப்ரவரி 14 ஆம் தேதி அப்போதைய தமிழக முதல்வராக இருந்த, ஜெ.ஜெயலலிதாவால் தொடங்கப்பட்டது. தற்போது திருச்சிராப்பள்ளி பாரதிதாசன் பல்கலைக்கழகத்தின் உறுப்புக் கல்லூரியாக இயங்கி வருகிறது. ச. இலட்சுமி தற்போது இக்கல்லூரியின் முதல்வராக உள்ளார்.  

## இதனையும் காண்க
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- தஞ்சாவூர் மாவட்டத்திலுள்ள கல்வி நிலையங்கள்
# அரசு கலை மற்றும் அறிவியல் கல்லூரி, காங்கேயம்


**அரசு கலை மற்றும் அறிவியல் கல்லூரி, காங்கேயம்** (*Government Arts and Science College, Kangeyam*) இந்தியாவின் தமிழ்நாட்டில் திருப்பூர் மாவட்டம் காங்கேயத்தில் செயற்பட்டுவரும் இருபாலருக்கான தமிழக அரசின் கலைக் கல்லூரியாகும். இக்கல்லூரி 2013ஆம் ஆண்டில் அப்போதைய தமிழக முதல்வரால் தொடங்கப்பட்டது. தற்போது கோயம்புத்தூர் பாரதியார் பல்கலைக்கழகத்தின் உறுப்புக் கல்லூரியாக இயங்கி வருகிறது.  

## வழங்கும் படிப்புகள்
### இளநிலைப் படிப்புகள்
- இளங்கலை-தமிழ்
- இளங்கலை-ஆங்கிலம்
- இளங்கலை-பொருளியல்
- இளங்கலை-வணிக நிர்வாகவியல்
- இளநிலை வணிகம்
- இளம் அறிவியல்-கணிதம்
- இளம் அறிவியல்-கணினி

### முதுநிலைப் படிப்புகள்
- முதுகலை-தமிழ்
- முதுகலை-ஆங்கிலம்
- முதுநிலை வணிகம்
- முதுஅறிவியல்-கணிதம்
- முதுஅறிவியல்-கணினி

## இதனையும் காண்க
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- திருப்பூர் மாவட்டத்திலுள்ள கல்வி நிலையங்கள்
# அரசினர் கலைக் கல்லூரி, குமாரபாளையம்



**அரசினர் கலைக்கல்லூரி, குமாரபாளையம்** என்பது இந்தியாவின் தமிழ்நாட்டில் நாமக்கல் மாவட்டம் குமாரபாளையத்தில் செயற்பட்டுவரும் இருபாலருக்கான தமிழக அரசின் கலைக் கல்லூரியாகும். இக்கல்லூரி 2013-ஆம் ஆண்டில் அப்போதைய தமிழக முதல்வரால் தொடங்கப்பட்டது. தற்போது சேலம் பெரியார் பல்கலைக்கழகத்தின் உறுப்புக் கல்லூரியாக இயங்கி வருகிறது.  

## வழங்கும் படிப்புகள்
### இளநிலைப் படிப்புகள்
### முதுநிலைப் படிப்புகள்

## இதனையும் காண்க
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- நாமக்கல் மாவட்டத்திலுள்ள கல்வி நிலையங்கள்